CELEX: 62007TO0012
Language: sk
Date: 2007-05-03 00:00:00
Title: Uznesenie predsedu Súdu prvého stupňa z 3. mája 2007. # Polimeri Europa SpA proti Komisii Európskych spoločenstiev. # Konanie o nariadení predbežného opatrenia - Hospodárska súťaž - Návrh na nariadenie predbežných opatrení - Príkaz tretím osobám - Neprípustnosť. # Vec T-12/07 R.

Uznesenie predsedu Súdu prvého stupňa z 3. mája 2007 – Polimeri Europa/Komisia
      (vec T‑12/07 R)
      „Konanie o nariadení predbežného opatrenia – Hospodárska súťaž – Návrh na nariadenie predbežných opatrení – Príkaz tretím osobám – Neprípustnosť“
      1.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – „Fumus boni iuris“
            – Naliehavosť – Kumulatívna povaha – Zváženie všetkých dotknutých záujmov (článok 225 ods. 1 ES, články 242 ES a 243 ES; Rokovací
            poriadok Súdu prvého stupňa, článok 104 ods. 2) (pozri body33 – 35)
      2.                     Konanie o nariadení predbežného opatrenia – Predbežné opatrenia – Návrh smerujúci k tomu, aby bol Komisii udelený príkaz prijať
            voči tretej osobe, ktorá nie je účastníkom konania, opatrenia, ktoré nespadajú do jej právomocí – Neprípustnosť [článok 243
            ES; nariadenie Rady č. 1/2003, články 8, 9 a článok 23 ods. 2 písm. b) a c); nariadenie Komisie č. 773/2004, článok 8] (pozri
            body 50 – 54)
      3.                     Konanie o nariadení predbežného opatrenia – Podmienky prípustnosti – Návrh – Formálne náležitosti [Rokovací poriadok Súdu
            prvého stupňa, článok 44 ods. 1 písm. d) a článok 104 ods. 3] (pozri body 56 – 58)
      4.                     Konanie o nariadení predbežného opatrenia – Predbežné opatrenia – Podmienky nariadenia – Záujem navrhovateľa na nariadení
            navrhovaného opatrenia (článok 243 ES; Rokovací poriadok Súdu prvého stupňa, článok 104 ods. 2) (pozri bod 59)
      Predmet
      
         Návrh na nariadenie predbežných opatrení, a to jednak návrh na nariadenie predbežného opatrenia smerujúceho k tomu, aby Komisia
                  nariadila spoločnosti Manufacture française des pneumatiques Michelin nijakým spôsobom a na nijaký účel nepoužívať informácie
                  nachádzajúce sa v oznámení o námietkach zo 6. apríla 2006 v znení, ktoré nemá dôverný charakter a ktoré bolo prijaté v rámci
                  konania podľa článku 81 ES a článku 53 Dohody o EHP (vec COMP/F/38.638 – butadiénový kaučuk a styren-butadiénový kaučuk vyrobený
                  emulznou polymerizáciou), ktoré bolo uvedenej spoločnosti doručené v nadväznosti na rozhodnutie Komisie COMP/F2/D (2006) 1095
                  zo 6. novembra 2006, a takisto návrh na nariadenie predbežného opatrenia smerujúceho k tomu, aby sa Komisii nariadilo odovzdať
                  spoločnosti Manufacture française des pneumatiques Michelin kópiu uznesenia, ktoré bude vydané, a napokon návrh na nariadenie
                  predbežného opatrenia smerujúceho k tomu, aby bolo nariadené akékoľvek ďalšie opatrenie, ktoré považuje predseda Súdu prvého
                  stupňa za nevyhnutné
               
            Výrok
      
         
                   
               
               
                  
               
               
                  Návrh na nariadenie predbežného opatrenia sa zamieta.
               
            
         
                   
               
               
                  
               
               
                  O trovách konania sa rozhodne v konaní o veci samej.